text: Det er populært med et orkester i dagligstuen
  16 marts 2017 kl. 20.45
  Anders Gøttsch fra Jelling har prøvet at stå over for halvanden million seere, da han vandt ”Scenen er din” i 2004. I dag holder han stuekoncerter, og det synes han er mindst lige så sjovt.
  Dagplejemor Jette Rasmussen lagde torsdag aften stue til koncert med Anders Gøttsch og hans makker Jarl Strømfeldt. Hun havde inviteret 35 mennesker, som klemte sig sammen i sofaer og lænestole til aftenens koncert med Anders Gøttsch.
  Fænomenet hjemmekoncerter eller stuekoncerter er for alvor ved at komme til Danmark.
  En ny måde at tjene penge på for musikere, og samtidig en anderledes og intim oplevelse for både musikere og publikum.
  Anders Gøttsch fra Jelling har prøvet at stå over for halvanden million seere, da han vandt ”Scenen er din” i 2004, men han synes, det er lige så fedt at holde stuekoncerter for ganske få mennesker, når han altså ikke lige passer sit arbejde som kørelærer.
  Betaling? Hatten går rundt.
  